באחד בשבת, ביום העשרים ושמונה לחודש תשרי בשנת חמשת אלפים ושבע מאות ושבעים ותשע לבריאת העולם למנין שאנו מונים כאן, בעיירה שנקסוויל שבמדינת פנסילבניה, החתן \_\_\_\_\_\_\_ והכלה \_\_\_\_\_\_\_ נכנסו בברית הנישואין המקודשת, ואמרו זה לזו את המילים הבאות:

היום, ומעתה ועד עולם, אנו נשבעים להיות שותפים שווי-ערך, בני-זוג אוהבים, וחברי-אמת תומכים בעת שנצעד יד ביד במסלול חיינו.

אנו מבטיחים להוקיר את הייחודיות הקיימת בכל אחד מאיתנו, לכבד את ההבדלים בינינו, ולעזור זה לזו להיות בני האדם הטובים ביותר שביכולותינו להיות.

מי ייתן והחיבור שיוצרת אהבתנו יצמח ויתפתח כְּאילן, אשר שורשיו נטועים עמוק בקרקע וענפיו מתנשאים אל הרקיע. מי ייתן ונחלוק את רגעי האושר שיזמנו לנו חיינו, ונתמוך זה בזו בעתות הצער. חיינו יחד ניזונים מהאמיתה לפיה חברות אמת היא המקור לאהבה תוססת ונצחית.

מי ייתן ואהבתנו תאפשר לנו להנות מהחופש להיות עצמנו, ותעניק לנו את האומץ להגשים את החיים שאנו מדמיינים לעצמו ביחד. אנו נשבעים לתמוך האחד בשנייה בהגשמת שאיפותינו הרוחניות, האינטלקטואליות, הרגשיות והגשמיות, ולשמור על שלום והרמוניה כשנחיה כל יום במלואו.

יחד, נקים בית אשר יהיה עטוף ברוח הדת והמסורת היהודית; ניצור ביחד חיים אשר יהיו מלאים בשחוק, בדמיון, בחברות, במשפחה, בשותפות, ובאהבה. אנו מתחייבים לכל האמור לעיל בעמדנו בפני אלוהים, בפני קהילתנו, ובפני העולם כולו.

לפיכך נכנסים אנו בברית זו של אהבה, שותפות, שלום, וחברות.

והכל שריר וקיים.

החתן \_\_\_\_\_\_\_\_\_\_\_\_\_

הכלה \_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_

הרב \_\_\_\_\_\_\_\_\_\_\_\_\_